
Egy keresztkulturális metszéspont: Evan Thompson énkonstrukciós …

Evan Thompson írja a Waking, Dreaming, Sleeping c könyvébe, hogy az én, az énkészítés folyamatának (ahamkara – I-makiing process) az eredménye, mely folyamat nem különbözik magától az eredménytől, ami az én (I). Thompson az ahamkara fogalmát autopoetikus magyarázatába tudja illeszteni, kölcsönveszi a szánkhja fogalmát, és a buddhista khandha tan mellé illeszti. Nem célja a teljes szánkhja doktrína használata, csupán megtetszett neki a fogalom és mint önmagát létrehozó autopoetikus rendszerelmélet, felhasználja azt. Az érzést és érzeteket létrehozó én képző rendszer a saját individualitását hozza létre, melyben a kogníció és a világ interdependens módon az élő testben hozza létre egymást. Erről Karinthy Frigyes híres szállóigéje juttathat eszünkbe:miszerint „Álmomban két macska voltam, és játszottam egymással”. Az általam prezentálni kívánt hasonlatban az egyik macska az autopoetikus énképző rendszer, a másik macska a külvilág, az álom a test – mint a kapcsolódásra közeget nyújtó autonóm rendszer, ami önmagát generálja és fenntartja - míg a közös játék az interakció a világ és az én között, Karinthy meg maga a testesült pszichofizikai kognitív, autonóm, önfenntartó környezeti ingereknek megfelelően saját viselkedését szervező ágens. Az előadás célja bemutatni azt a hidat, amit kereszt – kulturális filozófiának is nevezhetünk, hogyan kapcsolódik a buddhista filozófia a modern elme filozófia kérdéseihez és a kognitív idegtudományhoz.



